1410.

Godina **1410** (**[[rimski brojevi|MCDX]]**) bila je redovna godina koja počinje u srijedu (1. 1. po julijanskom kalendaru).

## Događaji
* januar (ili mart?) - Rat protiv Ostojine Bosne: ugarska vojska pod Pavlom Bisenom napada dolinama Bosne i Drine uz pomoć saveznika: Karlo Kurjaković napada Hranićevu Ostrovicu i Skradin, herceg Hrvoje napada Ostoju, sa istoka pomaže despot Stefan - padaju Srebrenik, Vranduk, Kučlat, Brodar, Bobovac i Podvisoki. 
* januar - Prvi skadarski rat: Balša III Balšić napao mletačke posede, jer su ovi izigrali sporazum koji je s njima sklopila Jelena Balšić; ima i flotu na Skadarskom jezeru.
* 13. 2. - Osmanski interegnum: Musa Čelebi kod Jambola uz vlašku pomoć porazio Sulejmanovog beglerbega Sinana. Despot Stefan stupa u savez sa Musom, a prelaze mu i Vuk Lazarević i Đurđe Branković. 
* 18. 2. - Mletačka općina prekida trgovačke odnose sa Trogirom, jer ovaj pomaže od Mlečana opsadnuti Šibenik. 
* februar - Kotor se nudi pod mletačku vlast (što Senat prvi put prihvata), ali kasnije odustaje, zaplašen od Balšića.
* mart, početkom - Koja Zakarija nudi Mlečanima da im priđe sa rođacima Đuraševićima, ali ovi ne žele pokvariti mir sa Sulejman Čelebijem. 
* 4. 3. - Plaćenici iz Žigmundove vojske opljačkali dubrovačke trgovce pod Visokim (kako se republika žali kralju).
* april - Pamalioti u Zabojani se pobunili protiv Mlečana.
* 3. 5. - Zapadna šizma: umro Antipapa Aleksandar V., od 25. 5. ga nasleđuje Ivan XXIII. (jedan od trojice antipapa) 
* 18. 5. - Umro Ruprecht, kralj Njemačke - pretendenti za nasledstvo su Vaclav IV (već bio do 1400), njegov polubrat Žigmund i rođak Jobst Moravski.
* 15. 6. - Bitka kod Kosmidiona - Sulejman porazio Musu; Vuk Lazarević i Lazar Branković prešli od Muse Sulejmanu, koji ih šalje u Srbiju.
** Despot Stefan zatim boravi u Carigradu (Manojlo II mu potvrđuje despotsku titulu) i kod vlaškog vojvode Mirče. 
* jun - Pobuna mletačkih pronijara u okolini Skadra, kojeg zatim opseda Balša III.
* 4. 7. - Vuk Lazarević i Lazar Branković uhvaćeni u Filipopolju (Plovdivu) od Musinih ljudi, Vuk ubijen dva dana kasnije. 
* 11. 7. - Musa opet poražen kod Jedrena, ubijen Lazar Branković, a Sulejman zato dozvolio Đurđu da spali Filipopolj; Musa beži u Srbiju preko Vidina. 
* 15. 7. - Bitka kod Grunwalda (Tannenberga ili Žalgirisa - "Zelenog gaja") - poljsko-litvanski savez naneo odlučujući poraz Teutonskom redu.
* 10. 9. - Trojica elektora biraju ugarskog kralja Žigmunda za nemačkog kralja. 
* rujan - Kralj Žigmund u Bosni, izgleda uz pomoć hercega Hrvoja porazio Ostoju, Hranića i Pavla Radenovića.
* 1. 10. - Jobsta Moravskog za nemačkog kralja biraju četvorica elektora. 
* 9. 10. - Instaliran Praški astronomski sat (*Pražský orloj* ili *Staroměstský orloj*), treći na svetu, najstariji koji još radi. 
* oktobar - Bosanski kralj Ostoja se s vojvodama (privremeno) pokorio Žigmundu.
* 8. 11. - Mlečani ponudili Sandalju Hraniću 5.000 dukata za Ostrovicu, što ovaj prihvata.
* 25. 12. - Kralj Žigmund i kraljica Barbara provode božićne blagdane u Đakovu.

### Tokom/tijekom godine
* 1409 ili početkom 1410 - Radi odbrane Šibenika Žigmund poslao kraljevsku četu pod komandom Petra z Myšlina. 
* ? - Podignut manastir Rudenica kod Aleksandrovca. 
* Ladislav i Emerik Iločki mačvanski banovi. 
* Praški nadbiskup Zbyněk Zajíc u ime (anti)pape Aleksandra V. ekskomunicirao Jana Husa (dolazi do nereda u delovima Češke, Prag stavljen pod interdikt jer Hus i dalje sloboodno propoveda).

## Rođenja

* Lekë Dukagjini, albanski velikaš i zakonodavac († 1481)

## Smrti

## Reference

* Svezak drugi: dio drugi. Treće doba: Vladanje kraljeva iz raznih porodica (1301-1526). Druga knjiga: Od gubitka Dalmacije do Matije Korvina (1409-1457), Vjekoslav Klaić (archive.org)